## Servicis Socials recupera un programa d’oci i temps lliure de l’IVASS per a les vacacions de Nadal i Reis

*** L’Institut Valencià de Servicis Socials destina 1,1 milions d’euros en 2024 al programa d’estades vacacionals
* La vicepresidenta i consellera de Servicis Socials, Susana Camarero, ha visitat les 14 persones amb discapacitat intel·lectual de la residència PRAGA de l’IVASS, que disfruten de les estades vacacionals organitzades de l’IVASS**

La vicepresidenta i consellera de Servicis Socials, Igualtat i Vivenda, Susana Camarero, ha avançat que l’Institut Valencià de Servicis Socials (IVASS) ha recuperat un programa d’oci i temps lliure per a les vacacions de Nadal i Reis, amb l’objectiu d’“ajudar i arribar a més persones amb discapacitat i a les famílies que els atenen”.

La vicepresidenta ha fet este anunci durant la visita a les 14 persones amb discapacitat intel·lectual de la residència PRAGA de l’IVASS a Rocafort, que s’allotgen durant estos dies a l’Hotel Intur Orange de Benicàssim gràcies a este programa vacacional. També ha assistit a la visita la directora general de l’Institut Valencià de Servicis Socials, María José Rico.

Durant la visita, Camarero ha destacat que l’Institut Valencià de Servicis Socials destina 1,1 milions d’euros en 2024 al programa d’estades vacacionals i, a més, ha avançat que l’entitat està treballant en l’elaboració d’un projecte específic per a ampliar l’oferta d’activitats culturals i d’oci en 2025.

Cal destacar que un total de 304 persones amb discapacitat intel·lectual i persones amb malaltia mental crònica disfruten de l’estiu en les estades vacacionals organitzades per l’Institut Valencià de Servicis Socials (IVASS) en nou recursos turístics de la Comunitat Valenciana.

Susana Camarero ha subratllat que “les estades vacacionals contribuïxen a promoure l’autonomia i participació social de les persones usuàries de l’IVASS, ja que els oferixen l’oportunitat de compartir dies d’oci i descans amb els seus companys fora dels seus centres habituals, a més de conéixer alguns enclavaments turístics de la nostra Comunitat”.

**Estades d’agost**

Durant les estades vacacionals d’agost, les persones usuàries estan acompanyades de 213 professionals que els atenen en les seues necessitats bàsiques diàries i duen a terme labors de suport perquè disfruten de les vacacions en igualtat de condicions que la resta de la població.

A més, tots els recursos estan supervisats de manera permanent per coordinadors i disposen d’un equip medicosanitari telefònic 24 hores, que s’encarrega d’atendre les possibles incidències que es puguen originar.

Per al desenrotllament del programa d’estades vacacionals, l’IVASS ha seleccionat 8 hotels i albergs amb instal·lacions accessibles per a les persones usuàries situats en les tres províncies de la Comunitat Valenciana.

Els hotels són Intur Orange a Benicàssim, Ágora Peníscola, Vent de Mar en el Port de Sagunt i Los Robles a Gandia, mentres que els albergs són el Pla d’Estivella, l’Assut d’Antella, Abargues de Calp i La Salle de Llíria.

Els beneficiaris este estiu són persones amb discapacitat intel·lectual de les vivendes tutelades i de les 9 residències de l’entitat. En concret, de les 8 residències de la província de València (Bennàger a Aldaia, Caixa Ontinyent a Xàtiva i Ontinyent, Carmen Picó a Alzira, L’Almara a Burjassot, La Humanitat a Cheste, PRAGA a Rocafort i Manises), i de la residència Jubalcoy a Elx, a la província d’Alacant.

També disfruten de les vacacions en estes estades les persones usuàries dels dos centres específics de malaltia mental crònica de l’IVASS, el CEEM Mossèn Cirilo a Alcoi (Alacant) i CEEM Albocàsser (Castelló).

Estos dies es desenrotllen nombroses activitats i tallers adaptats a les persones usuàries de cada grup, així com excursions i visites culturals dins de l’oferta turística de les diferents destinacions.

Fecha: 13/08/2024